Pelandu Aru

Pelandu Aru (Thylogale brunii) ialah  spesies marsupial dalam keluarga Macropodidae. Ia dijumpai di Kepulauan Aru dan Kai, dan ekodaerah savana dan padang rumput Rentas Fly di New Guinea. Habitatnya adalah hutan kering subtropika atau tropika, savana kering, tanah semak kering subtropika atau tropika, dan padang rumput tanah pamah subtropika atau tropika. Ia terancam oleh kehilangan habitat.

Penamaan
Nama saintifik pelandu ini menghormati Cornelis de Bruijn, seorang pelukis Belanda yang julung kali menggambarkannya dalam jilid kedua Travels karya beliau, yang asalnya diterbitkan pada 1711. Di situ, de Bruijn melabelkan gambaran beliau dengan nama umum ketika itu iaitu philander ("kawan manusia"). Nama Inggeris terkemudiannya adalah Aru Island wallaby.Livius.org on Cornelis de Bruijn , by Jona Lendering.

Ia dikenali sebagai kutwal atau kotwal dalam bahasa Kalam di Papua New Guinea.Pawley, Andrew and Ralph Bulmer. 2015. A Dictionary of Kalam with Ethnographic Notes. Canberra. Pacific Linguistics. François Valentyn mencatatkan bahawa penduduk pulau Aru memanggilnya aijir dan pelandoe; orang Melayu memanggilnya pelandok-aru (pelanduk Aru) sedangkan orang Ambon memanggilnya koeskoes-aroe (kuskus Aru) kerana ia mempunyai kantung seperti binatang tersebut.

 Rujukan 

Pautan luar


Kategori:Makropoda